**Ақын – ұлттың жүрегі, шешен – көптің тірегі**

Қазағымның кең далалы жерлері бар,

Қырлы ойпат, әдемі белдері бар.

Осынау байлы өлке даласында,

Сынды ақындық, шешендік кендері бар

«Мен жазбаймын өлеңді ермекке»- деп,

Ұлы Абай атамыз жырлап кеткен.

Абай – ақын қазақта, Абай – дара,

Болашақтың жастарын шыңдап кеткен.

«Мен жастарға сенемін!» - деген Мағжан,

Өлеңін жаттап жүрем сөзі маржан.

Ақынды ұлт жүрегі деп білемін,

Жастарға үлгі-өнеге теріп жазған.

«Поэзия, сен менімен егіз бе едің?»,

Деп жырлаған Мұқағали теңім менің.

Ұлтының жүрегінің мұзбалағы,

Жырлады қалғанынша ақтық демі.

Ақындар жаны нәзік, ақылдылар,

Түсінетін алысты, жақынды ұғар.

Қиялдап, армандайды кей кездері,

Шабытпен шарқ ұрады туындылар.

Ақындар-ұлт жүрегі, ұлт тірегі,

Шешендер – ұлт тілегі, күш білегі

Мен ғана жырламаймын, бұл турасын,

Халқым бар беретұғын оң бағасын.

Ақындықты бойыма дарытты анам,

Қолдау беріп жан әкем шарықтаған.

Шабыттың күйі келіп жырлаймын ғой,

Жағымпаздық, менмендік дарытпаған.

Ақынның тілегі бір, жүрегі бір,

Қалмайды көңілінде айтылмас сыр.

Қазақтың маңдайына біткен адам,

Ақынменен шешен жазар таусылмас жыр.